**นโยบายการพัฒนาของนายกองค์การบริหารส่วนตำบลนาสี**

**1. นโยบายพัฒนาปรับปรุงระบบบริการสาธารณะขั้นพื้นฐาน**

โดยการก่อสร้าง ปรับปรุง ถนน ทางระบายน้ำ แหล่งน้ำ เพื่อเพิ่มผลผลิตทางการเกษตร และก่อสร้างอาคารเอนกประสงค์ เพื่อความสะดวกสบาย ปลอดภัยในการสัญจรไปมา และการปฏิบัติงาน ของเจ้าหน้าที่รวมถึงประชาชนที่มาใช้บริการในด้านการบริการสาธารณะ ให้ได้มาตรฐานทั่วถึง เพื่อพัฒนาให้ เป็นสำนักงานน่าอยู่

**2. นโยบายเสริมสร้างสังคมเข้มแข็ง**

จะพัฒนาคนให้สมบูรณ์ทั้งร่างกาย จิตใจและสติปัญญา รวมทั้งเสริมสร้างสังคมให้แข็งแรง เพื่อให้ชาวตำบลนาสี มีความสมบูรณ์ด้านร่างกาย จิตใจ สติปัญญา ดังนี้

2.1 สนับสนุนและจัดสรรงบประมาณในการป้องกันโรคติดต่อทุกชนิด เช่น โรคไข้ เลือดออก โรคฉี่หนู โรคเอดส์ เป็นต้น พร้อมทั้งสนับสนุนการสร้างและเผยแพร่ด้านความรู้ด้านสุขภาพ เร่งรัดกิจกรรมสร้างเสริมสุขภาพ การกีฬาในทุกระดับ โดยจัดสรรวัสดุ อุปกรณ์เกี่ยวกับการป้องกันโรคและ สุขภาพอนามัยของราษฎร

2.2 ส่งเสริมกิจกรรมกีฬาระดับหมู่บ้าน โรงเรียน ระดับอำเภอ ระดับจังหวัดเพื่อส่งเสริม สุขภาพ ตลอดจนส่งเสริมและปลูกฝังค่านิยมที่ดีต่อการกีฬา ตลอดจนจัดหาสถานที่ก่อสร้างสนามกีฬาของ หมู่บ้าน ตำบล เพื่อให้ประชาชนได้ออกกำลังกาย

2.3 สนับสนุนนโยบายของรัฐบาลในการป้องกันและแก้ไขปัญหายาเสพติดซึ่งเป็น นโยบายเร่งด่วนของรัฐบาล

2.4 ส่งเสริม/สนับสนุนพิจารณาจัดสรรงบประมาณเกี่ยวกับเบี้ยยังชีพให้ผู้สูงอายุเพิ่มขึ้น จากที่ได้รับการจัดสรร โดยมีเป้าหมายเพิ่มขึ้น

2.5 สนับสนุนเบี้ยยังชีพผู้ป่วยโรคเอดส์และครอบครัว / ผู้พิการ ทุกคนที่เข้าหลักเกณฑ์ ตามที่ระเบียบกำหนดไว้ ตั้งแต่ปีงบประมาณ 2556 เป็นต้นไป

2.6 มุ่งยกระดับ การศึกษาขั้นพื้นฐานให้ครอบคลุมทุกวัย และ พัฒนาคุณภาพ ชีวิตที่ดี ใน สถานศึกษา สนับสนุน การพัฒนาการศึกษา ให้สอดคล้องกับความต้องการ ตลอดจนส่งเสริมเทคโนโลยี ทางการศึกษา เพื่อการเรียนรู้ตลอดชีวิตและปรับปรุงศูนย์พัฒนาเด็กเล็ก ให้น่าอยู่และเหมาะสมยิ่งขึ้น

2.7 มุ่งเน้นการให้บริการ ด้านสุขอนามัย และพัฒนาศูนย์สาธารณสุขมูลฐานให้เข็มแข็งและ มีประสิทธิภาพ ตลอดจนให้การช่วยเหลือแก่ผู้ด้อยโอกาส ผู้พิการ

2.8 ส่งเสริมการอนุรักษ์ ศาสนา ศิลปวัฒนธรรม ประเพณี และภูมิปัญญาท้องถิ่น

2.9 ส่งเสริมให้ชุมชนมีความเข้มแข็ง และสามารถพึ่งพาตนเองได้อย่างยั่งยืน และส่งเสริม การมีส่วนร่วมของประชาชนทุกภาคส่วนให้เข้มแข็งเพื่อร่วมพัฒนาท้องถิ่น

**3. นโยบายการพัฒนาทางด้านการเพิ่มประสิทธิภาพเศรษฐกิจชุมชนให้เข้มแข็งและพึ่งพาตนเองได้**

3.1 ส่งเสริม กลุ่มอาชีพ กลุ่มผู้ว่างงาน ผู้มีรายได้ต่ำ ให้มีอาชีพ และรายได้ที่สามารถเลี้ยง ครอบครัวให้มีคุณภาพชีวิตที่ดีบนพื้นฐานของ เศรษฐกิจแบบพอเพียง

3.2 ส่งเสริมสนับสนุนการจัดตั้งกลุ่มอาชีพ ต่าง ๆ ให้มีความเข้มแข็งโดยการมีส่วนร่วมและ เน้นความสามัคคีภายในกลุ่ม

3.3 ส่งเสริมพัฒนาอนุรักษ์ศิลปวัฒนธรรมและภูมิปัญญาท้องถิ่นให้เป็นเอกลักษณ์เฉพาะของตำบล

**4. นโยบายการพัฒนาทางด้านการบริหารจัดการที่ดี (Good Governance)**

4.1 การพัฒนาปรับปรุงสถานที่ และจัดหาวัสดุครุภัณฑ์เพื่อใช้ในการปฏิบัติงานสำนักงาน

4.2 การเพิ่มประสิทธิภาพในการบริหารทั่วไปขององค์การบริหารส่วนต้าบลบักดอง

4.3 การเพิ่มประสิทธิภาพ ศักยภาพ แก่ผู้นำหมู่บ้าน กลุ่มผู้น้าในตำบลนาสี

4.4 พัฒนาบุคลากรให้มีคุณภาพมีศักยภาพในการปฏิบัติงาน อย่างมีคุณธรรม จริยธรรม โดยเฉพาะสมาชิก อบต. ต้องได้รับการอบรม สัมมนา เพื่อน้าความรู้มาใช้ในการพัฒนาตำบล

**5. นโยบายการพัฒนาทางด้านการพัฒนาทรัพยากรธรรมชาติสิ่งแวดล้อม**

5.1 เพิ่มประสิทธิภาพในการ ปรับปรุงฟื้นฟู และอนุรักษ์ทรัพยากรธรรมชาติและ สิ่งแวดล้อม ให้เป็นรากฐานการพัฒนาทางสังคมวัฒนธรรมและเศรษฐกิจแบบยั่งยืน โดยทุกองค์กรภาคมีส่วนร่วม

5.2 พัฒนาปรับปรุง ระบบการจัดการลดปริมาณขยะมูลฝอย ของเสีย อย่างมีประสิทธิภาพ

5.3 ส่งเสริมความรู้ความเข้าใจด้านทรัพยากรธรรมชาติ และสิ่งแวดล้อมแก่ประชาชน

**6. นโยบายการพัฒนาด้านการเพิ่มประสิทธิภาพและคุณภาพการบริการสาธารณะ ขั้นพื้นฐาน**

6.1 พัฒนาปรับปรุง บริการระบบโครงสร้างพื้นฐาน

6.2 พัฒนาและเพิ่มประสิทธิภาพการบริการสาธารณูปโภคและสาธารณูปการ

6.3 พัฒนาระบบการป้องกันและบรรเทาสาธารณภัยต่าง ๆ อย่างมีประสิทธิภาพ

**นโยบายตำบล**

1. นโยบายการจัดการบริหารโครงการด้านโครงสร้างขั้นพื้นฐาน

2. นโยบายการจัดการจัดการโครงการตามอำนาจหน้าที่ตามมาตรา 66 – 67 – 68

3. รูปแบบการบริหารแบบหลักธรรมาภิบาล

**หมวดที่ 1**

1. การจัดท้าโครงการต่าง ๆ จะยึดหลักการมีส่วนร่วมของประชาชนเป็นสำคัญโดยยึดจากแผน 1 ปี 3 ปี 5 ปี ที่ประชาชนในแต่ละหมู่บ้านได้จัดท้าประชาคมส่งแผนเข้ามายัง อบต.

2. การจัดท้าโครงการที่เป็นโครงการที่เป็นโครงการพื้นฐานจะต้องมีการท้าประชาคมสถานที่ก่อสร้าง ของโครงการด้วยและมีการลงนามมอบหมายสิทธิให้เป็นลายลักษณ์อักษรอย่างชัดเจนในกรณีที่สถานที่ก่อสร้าง เป็นของเอกชน โดยไม่มีการบังคับขู่เข็ญ

3. โครงการที่เป็นแหล่งน้ำเพื่อการอุปโภคบริโภค เช่น ประปาหมู่บ้าน เป็นต้น จะต้องสำรวจหา แหล่งน้ำให้พบและเพียงพอต่อการบริโภค จึงจะลงมือท้าการก่อสร้าง ทั้งนี้เพื่อป้องกันปัญหาอันอาจจะเกิดขึ้นได้

**หมวดที่ 2**

1. ตามมาตรา 66 – 67 – 68 การบริหารงานขององค์การบริหารส่วนตำบลจะต้องครอบคลุมทั้งในด้านเศรษฐกิจ สังคมและวัฒนธรรม ซึ่งน้ามาประมวลได้ 5 ด้าน ดังนี้นโยบายพัฒนาตำบลนาสี โครงสร้างพื้นฐาน

**ด้านอุปโภคบริโภค**

**1. ถนน**

1) สนับสนุนถนนคอนกรีตเสริมเหล็กและท่อระบายน้ำทั้งในหมู่บ้านและโรงเรียน

2) สนับสนุนการปรับปรุงถนนดินให้มีลูกรัง

3) สนับสนุนการตัดถนนสายใหม่

**2. ไฟฟ้า**

1) สนับสนุนการขยายไฟฟ้าเพื่อการเกษตร

2) สนับสนุนไฟฟ้าสาธารณะทุกหมู่บ้าน

**3. ประปา**

1) สนับสนุนการสร้างน้ำประปาให้ครบทั้งในหมู่บ้าน

2) สนับสนุนการขยายระบบประปา

3) สนับสนุนการซ่อมแซมประปาให้ใช้การได้

4) สนับสนุนเครื่องกรองน้ำสะอาดเพื่อบริโภค

**ด้านสาธารณสุข**

1) สนับสนุนการอบรมผู้นำชุมชนด้านสาธารณสุข

2) สนับสนุนการรณรงค์ป้องกันโรคไข้เลือดออก ทรายอะเบท

3) สนับสนุนวัคซีนป้องกันโรคพิษสุนัขบ้า

4) สนับสนุนศูนย์สาธารณสุขมูลฐานประจ้าหมู่บ้าน

5) สนับสนุนการศึกษาดูงานด้านสาธารณสุข

6) สนับสนุนเครื่องพ่นหมอกควันกำจัดยุงลาย

**ด้านคุณภาพชีวิตและสังคม**

1) สนับสนุนเบี้ยยังชีพผู้สูงอายุ ผู้ด้อยโอกาส และผู้พิการ ครบ 100%

2) สนับสนุนส่งเสริมการปฏิบัติงาน อสม. อปพร. ตามสมควร

3) สนับสนุนอุปกรณ์การกีฬาและส่งเสริมการกีฬาทุกหมู่บ้าน

4) สนับสนุนช่วยเหลือผู้ประสบภัยทางธรรมชาติ

**ด้านเศรษฐกิจ**

1) สนับสนุนกลุ่มอาชีพต่าง ๆ

2) สนับสนุนวัสดุอุปกรณ์ให้กับกลุ่มอาชีพที่เข้มแข็ง

3) สนับสนุนการศึกษาดูงานของกลุ่มอาชีพ

4) สนับสนุนเมล็ดพันธุ์ ต้นพันธุ์ และกล้าพันธุ์ให้กลุ่มอาชีพ

5) สนับสนุนส่งเสริมการประกอบอาชีพและเกษตรพอเพียง

6) สนับสนุนการท้าปุ๋ยอินทรีย์ชีวภาพ

7) สนับสนุนโครงการกระตุ้นเศรษฐกิจหมู่บ้าน

**ด้านการศึกษา ศาสนา และวัฒนธรรม**

1) สนับสนุนศูนย์พัฒนาเด็กเล็กก่อนเกณฑ์

2) สนับสนุนอาหารกลางวันแก่เด็กนักเรียน ทุกโรงเรียน

3) สนับสนุนการปรับปรุงอาคารสถานที่ สถานศึกษา สนามเด็กเล่นพร้อมอุปกรณ์

4) สนับสนุนอบรมคุณธรรม จริยธรรมให้แก่เด็กนักเรียน

5) สนับสนุนทุนการศึกษาให้แก่เด็กนักเรียนที่เรียนดีแต่ยากจน

6) สนับสนุนการศึกษาดูงานของสถานศึกษา

7) สนับสนุนการทำนุบำรุงทางศาสนา

8) สนับสนุนงานบุญประเพณี และวัฒนธรรมของท้องถิ่น

**ด้านทรัพยากรธรรมชาติและสิ่งแวดล้อม**

1) สนับสนุนการทำแนวรั้วเขตที่ดินและป่าสาธารณประโยชน์

2) สนับสนุนการปลุกป่าชุมชน และการปลูกป่าในที่ดินสาธารณประโยชน์ต่าง ๆ เพื่อลดภาวะโลกร้อน 3) สนับสนุนการปรับปรุงเกี่ยวกับระบบการท้าความสะอาดและสถานที่ทิ้งขยะ

4) สนับสนุนการอบรมเยาวชนให้รู้จักรักษ์ธรรมชาติและสิ่งแวดล้อม

**ด้านการเกษตร**

1) สนับสนุนการสร้างแหล่งน้ำเพื่อการเกษตร

2) สนับสนุนการทำการเกษตรแบบครบวงจร

3) สนับสนุนส่งเสริมการตลาดผลผลิตการเกษตร

4) สนับสนุนศูนย์เกษตรประจำตำบล

5) สนับสนุนการศึกษาดูงานทางการเกษตร

6) สนับสนุนการรวมกลุ่มของเกษตรกร

7) สนับสนุนการแปรรูปผลผลิต

8) สนับสนุนการจัดงานทางการเกษตร

9) สนับสนุนอบรมอาชีพทางการเกษตร

10) สนับสนุนการบรรจุภัณฑ์

**ด้านการเมือง การปกครอง**

1) สนับสนุนการปกครองในระบอบประชาธิปไตยอันมีพระมหากษัตริย์ทรงเป็นประมุข

2) สนับสนุนการอบรมอาสาประชาธิปไตย

3) สนับสนุนการอบรมประชาธิปไตยให้ผู้น้าทุกระดับ

4) สนับสนุนส่งเสริมความสัมพันธ์ระหว่างฝ่ายท้องที่และฝ่ายท้องถิ่นให้มีทิศทางเดียวกัน

5) จัดระเบียบสังคม ประชามติ ข้อบัญญัติตำบล

**ด้านอื่น ๆ**

1) สนับสนุนให้มีรถดับเพลิงประจำตำบล

2) สนับสนุนการติดต่อประสานงานกับองค์กรเครือข่ายและหน่วยงานของรัฐ เพื่อการพัฒนาที่ดีขึ้น

3) สนับสนุนในการยกระดับองค์การบริหารส่วนตำบลนาสี เป็นหน่วยงานที่มีประสิทธิภาพและ ประสิทธิผล

**หมวดที่ 3**

การบริหารงานต้องยึดหลักการบริหารงานตามหลักธรรมาภิบาล คือ

1. การมีส่วนร่วมของประชาชน

2. ความโปร่งใส

3. สามารถตรวจสอบได้

4. ยึดหลักคุณธรรม

5. ยึดประโยชน์สูงสุดของประชาชน

การจัดท้าโครงการทุกโครงการจะต้องยึดหลักการมีส่วนร่วมของประชาชน โดยจัดทำตาม ความต้องการของประชาชนอย่างแท้จริงการจัดท้าโครงการทุกโครงการจะต้องมีความโปร่งใส เมื่อโครงการจะ ลงสู่หมู่บ้านใดจะต้องมีการประกาศให้ทราบล่วงหน้า ไม่น้อยกว่า 7 วัน ทั้งทางเอกสาร และทางหอ กระจายข่าวการจัดท้าโครงการทุกโครงการจะต้องสามารถตรวจสอบได้หากมีความสงสัยว่าโครงการนั้น ๆ มี การทุจริตสามารถขอตรวจสอบเอกสารหลักฐานต่าง ๆ ได้ตามที่กฎหมายได้กำหนดไว้การจัดท้าโครงการทุก โครงการจะต้องยึดหลักคุณธรรมจริยธรรมและจิตสำนึกในการบริหารงานการจัดท้าโครงการทุกโครงการ จะต้องยึดประโยชน์สูงสุดของประชาชนเป็นหลักโดยไม่มีอคติหรือลำเอียง ไม่มีการนำเอาผลประโยชน์ ส่วนรวมเข้ามาเป็นของตนเองและหมู่คณะ

**ขั้นตอนในการรับรู้ข้อมูลข่าวสาร ในการจัดซื้อจัดจ้าง**

1. ประชาชนมีส่วนร่วมในการสอบราคา หรือประกวดราคา โดยเป็น คณะกรรมการเปิดซองสอบราคา ประกวดราคา และเป็นคณะกรรมการตรวจ รับงาน

2. แจ้งให้ประชาชนทราบในกรณีมีการสอบราคา หรือประกวดราคา ว่าห้าง หุ้นส่วน หรือบริษัทใดชนะการสอบราคาหรือประกวดราคา โดยมีการแจ้งข่าว ให้ทราบทางเอกสาร และทางหอกระจายข่าว

**สิทธิในการรับการบริการจากองค์การบริหารส่วนตำบลนาสี**

1. สำนักงานที่ทำการองค์การบริหารส่วนตำบลนาสี สร้างขึ้นด้วยภาษีอากร ของประชาชน ประชาชนจะต้องได้รับการบริการด้วยความเสมอภาคเท่าเทียม กันและเป็นกันเอง

2. ประชาชนสามารถแสดงความคิดเห็น เกี่ยวกับการให้บริการ ของเจ้าหน้าที่ ขององค์การบริหารส่วนตำบลนาสี ตามความเป็นจริง โดยไม่มีอคติลำเอียง

**สิทธิในการรับรู้การประชุมสภา**

1. แจ้งการประชุมให้ประชาชนทราบล่วงหน้าไม่น้อยกว่า 3 วัน

2. สามารถขอเข้าร่วมรับการประชุมแต่ไม่มีสิทธิในการออกเสียง

3. จะท้าการถ่ายทอดเสียงการประชุมทางหอกระจายข่าว

4. จัดให้มีการประชุมสัญจรตามหมู่บ้านต่าง ๆ เป็นครั้งคราว

สำหรับแนวนโยบายทั้ง 5 ด้าน ที่กระผมได้เสนอไปแล้วนั้นยังมีอีกหลายส่วนที่ยัง บกพร่องอยู่ ซึ่งกระผมจะต้องมีการเรียนเชิญผู้ที่มีความรู้ในแต่ละด้าน มาร่วมกำหนดแผนเพื่อพัฒนาท้องถิ่น ตำบลนาสี ของเราให้มีประสิทธิภาพและความเจริญรุดหน้าตามลำดับต่อไป ขอขอบคุณครับ